L'Auntament d'Alaquàs obri el termini d'inscripció per a participar en l'adjudicació de la primera fase de la xarxa d'horts urbans d'Alaquàs
26/07/2013

# L'Auntament d'Alaquàs obri el termini d'inscripció per a participar en l'adjudicació de la primera fase de la xarxa d'horts urbans d'Alaquàs

*   26/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13932

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13932%2F0&title=Ajuntament%20d%27Alaqu%C3%A0s.%20Premsa.L%27Auntament%20d%27Alaqu%C3%A0s%20obri%20el%20termini%20d%27inscripci%C3%B3%20per%20a%20participar%20en%20l%27adjudicaci%C3%B3%20de%20la%20primera%20fase%20de%20la%20xarxa%20d%27horts%20urbans%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13932/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13932/26072013dsc01842_Form_4.jpg)](https://www.alaquas.org/ficheros/documentos/2013/2/13932/26072013dsc01842_Form_10.jpg "<a href='https://www.alaquas.org/ficheros/documentos/2013/2/13932/26072013dsc01842_Form_10.jpg' target=_blank><i class='fa fa-external-link' aria-hidden='true'></i>.L'Auntament d'Alaquàs obri el termini d'inscripció per a participar en l'adjudicació de la primera fase de la xarxa d'horts urbans d'Alaquàs</a>")

Les inscripcions s'iniciaran el dilluns 29 de juliol i finalitzaran el 16 de setembre. Les sol·licituds hauran de presentar-se a l'Oficina d'Atenció Ciutadana de l'Ajuntament d'Alaquàs

L'Ajuntament d'Alaquàs ha publicat les bases per a participar en l'adjudicació de la primera fase de la xarxa d'horts urbans d'Alaquàs. A través d'aquesta primera convocatòria s'adjudicaran 69 horts urbans ubicats en la parcel·la rústica anomenada Hortet de Ramon, en la partida de la Sequieta, junt a les instal·lacions municipals esportives del Terç. Aquestes parcel·les estaran destinades a horts urbans per a ús dels veïns i veïnes amb l'objectiu de fomentar entre la ciutadania la pràctica de l'agricultura.

Els horts s'adjudicaran per un període de dos anys a través de diversos procediments. Pel que fa a la distribució de les parcel·les, l'Ajuntament d'Alaquàs reservarà un total d'11 horts per als centres educatius: 8 per als col·legis, 1 per al Centre de Persones Adultes d'Alaquàs i 1 per a l'Associació de Minusvàlids d'Alaquàs (AMIAR), de manera que puguen incorporar l'hort urbà al programa escolar com un element imprescindible per a l'aprenentatge de diverses disciplines, explotant la seua funció educativa.

Mitjançant sorteig públic s'adjudicaran un total de 52 parcel·les: 26 per a aturats, 13 per a jubilats i pensionistes i 13 per a públic en general. Cada sol·licitant sols podrà presentar-se a un dels tres sortejos. Pel que fa a les parcel·les reservades per a associacions i col·lectius, s'adjudicaran un total de 5 segons la barem de les sol·licituds presentades.

Totes les parcel·les s'articularan en base a un passeig central on s'instal·laran plantes aromàtiques. Hi haurà també una zona d'esbarjo amb taules i cadires per a les famílies, una aula ecològica on s'impartiran cursos de formació i jornades de sensibilització i una zona de compostatge. Paral·lelament a la seua posada en marxa, l'Ajuntament durà a terme cursos de formació i jornades de sensibilització.

La xarxa d'horts urbans d'Alaquàs tindrà una extensió en aquesta primera fase de 7.688 metres quadrats. La seua dotació ha estat fruït d'un acord entre l'Ajuntament i els propietaris veïns i veïnes d'Alaquàs, que han realitzat un gran esforç per a la posada en marxa d'aquesta iniciativa que pretén fomentar la participació ciutadana, el desenvolupament sostenible, l'educació ambiental i la recuperació de l'agricultura tradicional i ecològica, promovent les relacions i l'intercanvi generacional.

El Ple de la Corporació Municipal va aprovar inicialment el passat mes de març, amb els vots a favor de PSPV-PSOE, Bloc-Els Verds i regidors no adscrits i les abstencions del PP, l'Ordenança Reguladora del Procediment d'Adjudicació i Règim d'ús dels Horts Urbans Municipals d'Alaquàs. Una Comissió composada per tots els grups polítics, tècnics municipals i persones sensibilitzades amb el tema, ha estat treballant en els últims mesos per a la seua posada en marxa.